VSRS Sklep II DoR 197/2023
Sodna praksa Vrhovnega sodišča, 2023-08-17

Karmen Iglič Stroligo (preds.), dr. Mateja Končina Peternel (poroč.), mag. Nina Betetto

CIVILNO PROCESNO PRAVO - NEPRAVDNO PRAVO - STAVBNA ZEMLJIŠČA

predlog za dopustitev revizije - ugotovitev pripadajočega zemljišča - predlagalni nepravdni postopek - prekluzija - učinki sodne poravnave - pogoji in kriteriji za določitev pripadajočega zemljišča - uporaba meril in kriterijev - izvedensko mnenje - odločanje po prostem preudarku - dopuščena revizija

- Ali je sodišče druge stopnje v okoliščinah konkretnega primera v nepravdnem postopku za ugotovitev pripadajočega zemljišča pravilno uporabilo pravila ZPP o prekluziji?

- Ali sta sodišči prve in druge stopnje v okoliščinah konkretnega primera pravilno uporabili pooblastilo iz tretjega odstavka 43. člena ZVEtL-1?

- Ali je sodišče druge stopnje v okoliščinah konkretnega primera v nepravdnem postopku za ugotovitev pripadajočega zemljišča pravilno uporabilo pravila ZPP o prekluziji?

- Ali sta sodišči prve in druge stopnje v okoliščinah konkretnega primera pravilno uporabili pooblastilo iz tretjega odstavka 43. člena ZVEtL-1?

1. Skupnost vsakokratnih etažnih lastnikov stavbe na naslovu ... Ljubljana, predlaga, naj sodišče ugotovi, da so nepremičnine parc. št. 829/13, 829/14, 829/23 (slednja kot južni pas nekdanje enovite parc. št. 829/3) ter 829/24, 829/25 in 829/26 (ki so bile del nekdanje enovite parc. št. 829/12), vse k. o. ..., pripadajoče zemljišče k njihovi stavbi. V postopku kot udeleženka sodeluje tudi skupnost vsakokratnih etažnih lastnikov stavbe na naslovu ..., Ljubljana (v nadaljevanju prva udeleženka), ki zatrjuje, da je nepremičnina parc. št. 829/23 (kot del nekdanje parc. št. 829/3) individualno pripadajoče zemljišče k njihovi stavbi.

2. Sodišče prve stopnje je ugotovilo, da so parcele št. 829/13, 829/14, 829/23 in 829/24, vse k. o. ..., individualno pripadajoče zemljišče in s tem splošni skupni del stavbe v etažni lastnini z ID zankom ... na naslovu ..., Ljubljana. Nadalje je ugotovilo, da je parcela št. 829/25, k. o. ..., skupno pripadajoče zemljišče in s tem pomožna nepremičnina v solastnini vsakokratnih etažnih lastnikov dveh stavb, to je: stavbe z ID znakom ... na naslovu ..., Ljubljana, do 340/1285 in stavbe z ID znakom ... na naslovu ..., Ljubljana, do 945/1285. V preostalem delu je predlog za ugotovitev pripadajočega zemljišča k stavbi na naslovu ..., Ljubljana, zavrnilo ter odločilo o izvedbi zemljiškoknjižnih vpisov.

3. Sodišče druge stopnje je pritožbi prve udeleženke delno ugodilo in sklep sodišča prve stopnje spremenilo glede odločitve o skupnem pripadajočem zemljišču obeh stavb tako, da je to v skupni lasti njunih vsakokratnih etažnih lastnikov. Sicer je pritožbo zavrnilo in v izpodbijanem in nespremenjenem delu potrdilo sklep sodišča prve stopnje.

4. Prva udeleženka predlaga, naj Vrhovno sodišče revizijo dopusti glede vprašanj:

- Ali je sodišče druge stopnje v okoliščinah obravnavanega primera v nepravdnem postopku za ugotovitev pripadajočega zemljišča pravilno uporabilo pravila ZPP o prekluziji?

- Ali sodna poravnava, sklenjena v nepravdnem postopku za ugotovitev pripadajočega zemljišča, zavezuje osebe, ki so za ta postopek vedele, pa v njem niso prijavile udeležbe?

- Ali je zakonito postopanje sodišča v nepravdnem postopku za ugotovitev pripadajočega zemljišča, da brez predhodnega dokazovanja z izvedencem po drugem odstavku 12. člena ZVEtL-1 uporabi pravilo prostega preudarka po tretjem odstavku 43. člena ZVEtL-l ?

- Ali je sodišče v okoliščinah obravnavanega primera pravilno uporabilo pravilo prostega preudarka po tretjem odstavku 43. člena ZVEtL-1 ?

6. Pogoji za dopustitev revizije iz prvega odstavka 367.a člena Zakona o pravdnem postopku (v nadaljevanju ZPP) so v obravnavanem primeru izpolnjeni glede pravnih vprašanj, opredeljenih v izreku sklepa. Vrhovno sodišče je zato revizijo v tako začrtanem obsegu dopustilo (tretji odstavek 367.c člena ZPP).

7. Odločalo je v senatu, navedenem v uvodu odločbe. Odločitev je sprejelo soglasno (sedmi odstavek 324. člena ZPP).

Zakon o pravdnem postopku (1999) - ZPP  - člen 243, 286, 306, 367a, 367a/1, 367c, 367c/3

Zakon o nepravdnem postopku (2019) - ZNP-1  - člen 42

Zakon o vzpostavitvi etažne lastnine na določenih stavbah in o ugotavljanju pripadajočega zemljišča (2017) - ZVEtL-1  - člen 3, 12, 12/2, 43, 43/3

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.